ಹೊಸ ವರ್ಷಕ್ಕೆ ಜಿಯೋನಿಂದ ಧಮಾಕಾ ಆಫರ್!

ನವದೆಹಲಿ: ಹಬ್ಬಗಳು ಬಂದರೆ ಸಾಕು ವ್ಯಾಪಾರಸ್ಥರು ಗ್ರಾಹಕರಿಗಾಗಿ ವಿಶೇಷ ಆಫರ್ ಗಳನ್ನು ನೀಡುತ್ತಾರೆ. ಈ ಆಫರ್ ಗಳ ಮುಲಕ ಗ್ರಾಹಕರನ್ನು ತಮ್ಮ ಉತ್ಪನ್ನದತ್ತ ಸೆಳೆದುಕೊಳ್ಳುವುದು ಮಾರುಕಟ್ಟೆಯ ಮತ್ತೊಂದು ಉದ್ದೇಶ. ಮೊಬೈಲ್ ಗ್ರಾಹಕರಿಗೂ ಈ ರೀತಿ ಸೌಲಭ್ಯಗಳು ಲಭ್ಯವಾಗಿರುತ್ತೇವೆ. ಇದೀಗ ಜಿಯೋ ತನ್ನ ನೆಟ್‍ವರ್ಕ್ ಬಳಕೆದಾರರಿಗೆ ಬಂಪರ್ ಆಫರ್ ನೀಡಿದೆ.

ಜಿಯೋ ಬಳಕೆದಾರರು 399 ರೂ. ರಿಚಾರ್ಜ್ ಮಾಡಿಕೊಂಡಲ್ಲಿ 100% ಕ್ಯಾಶ್ ಬ್ಯಾಕ್ ಸಿಗಲಿದೆ. ಈ ಆಫರ್ ಡಿಸೆಂಬರ್ 29ರಿಂದ ಆರಂಭವಾಗಿದ್ದು, ಜನವರಿ 30, 2019ರವರೆಗೂ ಲಭ್ಯವಿರಲಿದೆ. ಈ ಆಫರ್ ಪಡೆದುಕೊಳ್ಳಲು ಗ್ರಾಹಕರು ಮೊದಲಿಗೆ MyJio ಆ್ಯಪ್ ಡೌನ್‍ಲೋಡ್ ಮಾಡಿಕೊಳ್ಳಬೇಕು. ಈ ಆ್ಯಪ್ ಮೂಲಕವೇ 399 ರೂ. ರಿಚಾರ್ಜ್ ಮಾಡಿಕೊಳ್ಳಬೇಕು. ರಿಚಾರ್ಜ್ ಬಳಿಕ ಮೈ ಕೂಪನ್ ಸೆಕ್ಷನ್ ನಿಂದ 399 ರೂ. AJIO  ಕೂಪನ್ ಸಿಗುತ್ತದೆ. AJIO ಮುಂದಿನ 72 ಗಂಟೆಗಳಲ್ಲಿ ನಿಮ್ಮ ಖಾತೆಗೆ ಕ್ರೆಡಿಟ್ ಆಗುತ್ತದೆ.

ಕ್ಯಾಶ್‍ಬ್ಯಾಕ್ ಪಡೆದುಕೊಳ್ಳೋದು ಹೇಗೆ?: 72 ಗಂಟೆಗಳ ಬಳಿಕ 399 ರೂ. ನಿಮ್ಮ ಖಾತೆಗೆ ಕ್ರೆಡಿಟ್ ಆಗುತ್ತದೆ. AJIO ವೆಬ್‍ಸೈಟ್ ಗೆ ಹಣವನ್ನ ರಿದೀಮ್ ಮಾಡಿಕೊಳ್ಳಬಹುದು. ಈ ಕ್ಯಾಶ್‍ಬ್ಯಾಕ್ ಪಡೆದುಕೊಳ್ಳಲು ನೀವು ಕನಿಷ್ಠ 1 ಸಾವಿರ ರೂ. ಶಾಪಿಂಗ್ ಮಾಡಬೇಕು. ಅಂದರೆ ನೀವು 1 ಸಾವಿರ ರೂ. ಶಾಪಿಂಗ್ ಮಾಡಿದಾಗ ಬಿಲ್ ನಲ್ಲಿ ತಾನಾಗಿಯೇ 399 ರೂ. ಕಡಿತವಾಗುತ್ತದೆ. 15 ಮಾರ್ಚ್, 2019ರವರೆಗೆ ಈ ಕೂಪನ್ ವ್ಯಾಲಿಡಿಟಿಯನ್ನು ಹೊಂದಿರುತ್ತದೆ.

399 ರೂ. ರಿಚಾರ್ಜ್ ಪ್ಲಾನ್ ಹೀಗಿದೆ: ಈ ಪ್ಲಾನ್ 84 ದಿನಗಳ ವ್ಯಾಲಿಡಿಟಿ ಹೊಂದಿದೆ. ಒಟ್ಟಾರೆಯಾಗಿ ನಿಮಗೆ ಈ ರಿಚಾರ್ಜ್ ನಿಂದ 126 ಜಿಬಿ 4ಜಿ ಡಾಟಾ ಸಿಗಲಿದೆ. ಒಂದು ದಿನಕ್ಕೆ 1.5ಜಿಬಿ 4ಜಿ ಡಾಟಾ ನಿಮ್ಮದಾಗಲಿದೆ. ಪ್ರತಿದಿನ 100 SMS ಉಚಿತ. ಎಲ್ಲ ನೆಟ್‍ವರ್ಕ್ ಕಾಲಿಂಗ್ ಫ್ರೀ ಜೊತೆ ರೋಮಿಂಗ್ ಸಿಗಲಿದೆ. ಈ ರಿಚಾರ್ಜ್ ನಿಂದ ಜಿಯೋದ ಎಲ್ಲ ಆ್ಯಪ್ ಗಳ ಬಳಕೆ ಉಚಿತವಾಗಿ ಸಿಗಲಿದೆ.

Happy New Year Offer! Get 100% Cashback on recharge of ₹399. For more details, visit: https://t.co/7RUVqvrq8L. pic.twitter.com/2fQkovCLzQ

— Reliance Jio (@reliancejio) December 29, 2018

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv