ವಾಟ್ಸಪ್ ನಿಂದ ಫೋನ್ ಮೆಮೊರಿ ಫುಲ್ ಆಗಿದ್ಯಾ?

ಅತಿ ಹೆಚ್ಚು ಜನರು ಬಳಸುವ ಮೆಸೇಜಿಂಗ್ ಅಪ್ಲಿಕೇಶನ್ ವಾಟ್ಸಪ್. ಡಿಜಿಟಲ್ ಲೋಕದಲ್ಲಿರುವ ಪ್ರತಿಯೊಬ್ಬರು ಸಹ ವಾಟ್ಸಪ್ ಮೆಸೇಜಿಂಗ್ ಅಪ್ಲಿಕೇಷನ್ ಬಳಕೆ ಮಾಡುತ್ತಿದ್ದಾರೆ. ಚಾಟಿಂಗ್ ಜೊತೆ ಫೋಟೋ, ವಿಡಿಯೋ ಕಾಲ್ ಸಹ ಸೌಲಭ್ಯ ವಾಟ್ಸಪ್ ನಲ್ಲಿ ಲಭ್ಯವಿದೆ. ವಾಟ್ಸಪ್ ನಲ್ಲಿ ಬರುವ ಫೋಟೋ ಮತ್ತು ವಿಡಿಯೋಗಳ ಡೌನ್ ಲೋಡ್ ನಿಂದ ಫೋನ್ ಮೆಮೊರಿ ಕಡಿಮೆಯಾಗುತ್ತದೆ.

ಈ ರೀತಿ ನಿಮ್ಮ ಮೊಬೈಲ್ ಫೋನ್ ಮೆಮೊರಿ ವಾಟ್ಸಪ್ ನಿಂದ ಬರುವ ಸಂದೇಶಗಳಿಂದ ಭರ್ತಿಯಾಗಿದ್ರೆ ಕೆಲವು ಸಿಂಪಲ್ ಟ್ರಿಕ್ ಬಳಸುವ ಮೂಲಕ ಈ ಸಮಸ್ಯೆಯಿಂದ ದೂರವಾಗಬಹುದು. ವಾಟ್ಸಪ್ ಸೆಟ್ಟಿಂಗ್ ಗೆ ತೆರಳಿ ಕೆಲವು ಬದಲಾವಣೆ ಮಾಡಿಕೊಂಡಲ್ಲಿ ಫೋನ್ ಮೆಮೊರಿ ಸೇವ್ ಮಾಡಿಕೊಳ್ಳಬಹುದು.
* ಮೊದಲು ನಿಮ್ಮ ಮೊಬೈಲಿನಲ್ಲಿಯ ವಾಟ್ಸಪ್ ಅಪ್ಲಿಕೇಶನ್ ಓಪನ್ ಮಾಡಿ
* ಬಲಭಾಗದಲ್ಲಿರುವ ಮೂರು ಡಾಟ್ ಗಳ ಮೇಲೆ ಕ್ಲಿಕ್ ಮಾಡಿ, ಸೆಟ್ಟಿಂಗ್ ನಲ್ಲಿ ಹೋಗಿ ಚಾಟ್ಸ್ ಮೇಲೆ ಕ್ಲಿಕ್ ಮಾಡಿ.
* ಚಾಟ್ಸ್ ಮೇಲೆ ಕ್ಲಿಕ್ ಮಾಡಿದ ಬಳಿಕ ಕೆಲವು ಆಯ್ಕೆಗಳು ನಿಮ್ಮ ಮುಂದೆ ಕಾಣಿಸುತ್ತವೆ. ಮೀಡಿಯಾ ವಿಸಿಬಿಲಿಟಿಯ ಟಾಗಲ್ ಆಫ್ ಮಾಡಿ.

ಆಟೋ ಡೌನ್‍ಲೋಡ್ ಮಾಡಲು ಇಚ್ಛಿಸದಿದ್ದಲ್ಲಿ ಈ ಕೆಳಗಿನ ಸ್ಟೆಪ್ಸ್ ಫಾಲೋ ಮಾಡಿ
* ವಾಟ್ಸಪ್ ಓಪನ್ ಮಾಡಿ, ನೀವು ಆಟೋ ಡೌನ್‍ಲೋಡ್ ಇಚ್ಚಿಸದ ಖಾತೆಯ ಮೇಲೆ ಕ್ಲಿಕ್ಕಿಸಿ, ಅಲ್ಲಿ ಬಲಭಾಗದಲ್ಲಿರುವ ಮೂರು ಡಾಟ್ ಮೇಲೆ ಕ್ಲಿಕ್ಕಿಸಿ. ಸೆಟ್ಟಿಂಗ್ ಪ್ರವೇಶಿಸಿ
* ಅಲ್ಲಿ View Contact ಮೇಲೆ ಕ್ಲಿಕ್ಕಿಸಿದಾಗ ಆ ಖಾತೆಯ ಮಾಹಿತಿ ಬರುತ್ತದೆ.
* ತದನಂತರ Media visibility ಕ್ಲಿಕ್ಕಿಸಿದಾಗ ನಿಮ್ಮ ಸ್ಕ್ರೀನ್ ಮೇಲೆ ‘Show newly downloaded media from this chat in your phone’s gallery? ಪ್ರಾಂಪ್ಟ್ ಕಾಣಿಸಿದಾಗ NO ಆಯ್ಕೆ ಮಾಡಿಕೊಳ್ಳಿ

ಈ ರೀತಿ ಮಾಡುವದರಿಂದ ನಿಮ್ಮ ವಾಟ್ಸಪ್ ಗೆ ಬಂದಿರುವ ಫೈಲ್ ಗಳು ತನ್ನಿಂದ ತಾನೇ ಡೌನ್‍ಲೋಡ್ ಆಗುವುದಿಲ್ಲ. ಈ ಸೆಟ್ಟಿಂಗ್ ಬಳಿಕ ಬಂದಿರುವ ನಿಮಗೆ ಬೇಕಾಗಿರುವ ಫೈಲ್ ಮಾತ್ರ ಡೌನ್ ಲೋಡ್ ಮಾಡಬಹುದು.

ಐಫೋನ್ ಬಳಕೆದಾರರು:
* ವಾಟ್ಸಪ್ ಓಪನ್ ಮಾಡಿ, ಕೆಳಗಡೆ ಬಲಭಾಗದಲ್ಲಿರುವ ಸೆಟ್ಟಿಂಗ್ ಪ್ರವೇಶಿಸಿ.
* ಚಾಟ್ಸ್ ಮೇಲೆ ಟ್ಯಾಪ್ ಮಾಡಿ Save to camera roll ಹೋಗಿ ಟಾಗಲ್ ಆಫ್ ಮಾಡಿ

ಐಫೋನ್ ನಲ್ಲಿ ಮೀಡಿಯಾ ಡೌನ್‍ಲೋಡ್ ಆಗದಂತೆ ತಡೆಯಲು ಪ್ರಿಫರೆಂಸ್ ನಲ್ಲಿ ಸೆಟ್ ಮಾಡಿಕೊಳ್ಳಬಹುದು.
* ವಾಟ್ಸಪ್ ಸೆಟ್ಟಿಂಗ್ ನಲ್ಲಿ ಹೋಗಿ ಡೇಟಾ ಆ್ಯಂಡ್ ಸ್ಟೋರೆಜ್ ಪ್ರವೇಶಿಸಿ, ಇಲ್ಲಿ ನಿಮಗೆ ಮೊಬೈಲ್ ಡೇಟಾ, ವೈಫೈ ಮತ್ತು ರೋಮಿಂಗ್ ಆಯ್ಕೆ ಸಿಗುತ್ತದೆ.
* ಇಲ್ಲಿ ಯಾವ ಡೇಟಾದಲ್ಲಿ ಮೀಡಿಯಾ ಫೈಲ್ ಆಟೋ ಡೌನ್‍ಲೋಡ್ ಮಾಡಿಕೊಳ್ಳಲು ಇಚ್ಛಿಸುತ್ತಿರಿ ಒಂದು ಆಯ್ಕೆಯ ಮೇಲೆ ಕ್ಲಿಕ್ಕಿಸಬಹುದು.